Odrastajući na Tajvanu
kao kćerka kaligrafa,
jedno od mojih najdražih sjećanja
je moja majka koja mi pokazuje ljepotu, oblike
i formu kineskih znakova.
Od tog trena bila sam fascinirana
ovim nevjerovatnim jezikom.
Ali za nekog sa strane, on se čini
neprobojnim poput Kineskog zida.
Posljednih nekoliko godina pitala sam se
mogu li ja srušiti taj zid,
kako bi svatko tko želi razumjeti i cijeniti
ljepotu ovog sofisticiranog jezika, to i mogao.
Počela sam misliti kako bi neka nova, brža metoda
učenja kineskog jezika mogla biti korisna.
Od pete godine učim crtati
svaki potez za svaki znak
po točnom redoslijedu.
Učila sam nove znakove svakoga dana
u sljedećih petnaest godina.
Budući da imamo samo pet minuta,
bolje je učiniti to na brži i jednostavniji način.
Kineski učenjak razumije 20,000 znakova.
Za osnovnu pismenost Vi biste trebali razumjeti samo 1,000.
Najčešćih 200 će Vam omogućiti razumijevanje
40% osnovne literature --
dovoljno da možete pročitati znakove na cesti, menije u restoranima,
da razumijete osnovnu ideju internet stranica
ili novina.
Danas ću početi sa osam,
kako bih Vam pokazala kako ova metoda funkcionira.
Jeste li spremni?
Otvorite usta što je moguće više
dok nisu u obliku kvadrata.
I dobit ćete usta.
Ovo je osoba koja ide u šetnju.
Osoba.
Ako je oblik vatre osoba
s dvije ruke na obje strane,
kao da izbezumljeno viče:
"Pomozite! Gorim!"--
Ovaj simbol zapravo potječe od oblika plamena,
ali ja volim misliti na ovaj način. Kako god funkcionira za Vas.
Ovo je drvo.
Drvo.
Ovo je planina.
Ovo je Sunce.
Ovo je Mjesec.
Simbol za vrata
izgleda poput salonskih vrata na divljem Zapadu.
Ovih osam znakova nazivam radikalima.
Oni su građevinski materijal
za izgradnju puno više znakova.
Ovo je osoba.
Ako netko hoda iza nje, to znači " slijediti".
Kako kaže stara poslovica,
dvoje je društvo, troje je gužva.
Kad bi osoba široko raširila ruke,
osoba bi rekla: "To je bilo ovoliko".
Osoba u ustima je zarobljena osoba.
On je zatvorenik, poput Jone u utrobi kita.
Jedno stablo je stablo. Dva stabla su šumarak.
Sa tri stabla možemo stvoriti šumu.
Stavite dasku ispod stabla, i dobit ćete temelj.
Stavite usta na vrh stabla, i napravili ste "idiota" (smijeh).
Lagano je za zapamtiti,
budući da je drvo koje priča prilično idiotska ideja.
Sjećate se vatre?
Dvije vatre zajedno i postat će jako vruće.
Tri vatre zajedno predstavlja puno plamena.
Zapalite vatru ispod dva stabla i gorjet će.
Za nas je sunce izvor blagostanja.
Dva sunca zajedno znače blagostanje.
Tri sunca zajedno znače blistanje.
Stavite sunce i mjesec neka sjaje zajedno,
to znači svjetlost.
To ujedno znači i sutra, nakon dana i nakon noći.
Sunce se diže iznad horizonta. To predstavlja svitanje.
Ovo su vrata. Stavite dasku unutar vrata,
to predstavlja bravu.
Stavite usta koja postavljaju pitanja unutar vrata.
Kuc kuc. Ima li koga?
Ova osoba se iskrada van,
bježi, izbjegava nešto.
Na lijevo imamo jednu ženu.
Dvije žene zajedno znači da se one svađaju.
(Smijeh)
Tri žene zajedno, budi oprezan, to znači preljub.
Evo, prošli smo skoro 30 znakova.
Koristeći ovu metodu, prvih osam radikala
će vam omogućiti stvaranje još 32 znaka.
Sljedeća grupa od 8 znakova
će vam pomoći napraviti još 32.
Znači, s jako malo truda,
moći ćete naučiti nekoliko stotina znakova,
koliko ih i zna osmogodišnji Kinez.
Znači, kad naučimo znakove, počinjemo oblikovati rečenice.
Npr., planina i vatra zajedno
će stvoriti vatrenu planinu. To je vulkan.
Znamo da je Japan zemlja izlazećeg sunca.
Ovo je sunce pored svojeg porijekla,
zato što je Japan istočno od Kine.
Znači, sa suncem i porijeklom ćemo napisati Japan.
Nacrtamo osobu iza Japana, i što ćemo dobiti?
Japanca/Japanku.
Znak na lijevoj strani se sastoji od dvije planine,
jedne povrh druge.
U drevnoj Kini to znači "u progonstvu"
zato što su kineski vladari svoje političke protivnike
progonili iza planina.
U današnje vrijeme, progonstvo se pretvorilo u "izlaz".
Usta koja Vam govore gdje da izađete
označavaju izlaz.
Ovo je stranica koja me treba podsjetiti da trebam prestati pričati
i odem sa pozornice. Hvala Vam.
(Pljesak)